નવી દિલ્હી : એએપીના વરિષ્ઠ નેતા સોમનાથ ભારતીને આજે મોટો ફટકો પડ્યો હતો. કારણકે, સુપ્રીમ કોર્ટે સોમનાથ ભારતીને જામીન આપવાનો ઈન્કાર કરી દીધો હતો. પત્ની લીપિકા મિત્રાએ સોમનાથ ભારતી સાથે કોઈપણ સમાધાન કરવાનો ઈન્કાર કરી દીધો હતો. મધ્યસ્થીથી વિવાદનો ઉકેલ લાવવાનો ઈન્કાર કર્યો હતો. સ્થાનિક હિંસાની ફરિયાદ અને લગ્ન સાથે સંબંધિત વિવાદને લઈને મૈત્રીપૂર્ણ રીતે મળીને સમસ્યાનો ઉકેલ લાવવા માટે પત્નિએ ઈન્કાર કર્યા બાદ સુપ્રીમ કોર્ટે આ મુજબનો આદેશ કર્યો હતો.